CELEX: 32000R2601
Language: et
Date: 2000-11-17 00:00:00
Title: Komisjoni määrus (EÜ) nr 2601/2000, 17. november 2000, millega kehtestatakse nõukogu määruse (EÜ) nr 2494/95 üksikasjalikud rakenduseeskirjad ostuhindade tarbijahindade harmoneeritud indeksisse kandmise ajastamise kohtaEMPs kohaldatav tekst.

Tähtis õiguslik teade

|

32000R2601

Euroopa Liidu Teataja L 300 , 29/11/2000 Lk 0014 - 0015

		Komisjoni määrus (EÜ) nr 2601/2000,17. november 2000,millega kehtestatakse nõukogu määruse (EÜ) nr 2494/95 üksikasjalikud rakenduseeskirjad ostuhindade tarbijahindade harmoneeritud indeksisse kandmise ajastamise kohta(EMPs kohaldatav tekst)EUROOPA ÜHENDUSTE KOMISJONvõttes arvesse Euroopa Ühenduse asutamislepingut,võttes arvesse nõukogu 23. oktoobri 1995. aasta määrust (EÜ) nr 2494/95 tarbijahindade harmoneeritud indeksite kohta, [1] eriti selle artiklit 4 ja artikli 5 lõiget 3,olles nõu pidanud Euroopa Keskpangaga [2]ning arvestades järgmist:(1) Määruse (EÜ) nr 2494/95 artikli 5 lõike 1 punkti b kohaselt peab iga liikmesriik koostama tarbijahindade harmoneeritud indeksi (THHI) alates 1997. aasta jaanuari indeksist.(2) Vastavalt komisjoni 9. septembri 1996. aasta määruse (EÜ) nr 1749/96 (tarbijahindade harmoneeritud indekseid käsitleva nõukogu määruse (EÜ) nr 2494/95 esialgsete rakendusmeetmete kohta), [3] viimati muudetud nõukogu määrusega (EÜ) nr 1688/98 [4] artikli 2 punkti a alapunktile 3 on THHIs kasutatavad hinnad ostuhinnad, mida leibkonnad maksavad rahaliste tehingutena üksikkaupade ja -teenuste ostmiseks.(3) Ostuhindade THHIsse kandmise ajastamise viisid võivad olla väga erinevad. Sellise ajastamise kohta on vaja ühtlustatud meetodeid tagamaks, et sellest tulenevad THHId vastaksid määruse (EÜ) nr 2494/95 artikli 4 võrreldavusnõudele, eriti toodete osas, mille puhul ostu, maksmise või tarnimise aeg võib tarbimise ajast erineda.(4) Käesoleva määruse eeskirjad on kooskõlas nõukogu 25. juuni 1996. aasta määrusega (EÜ) nr 2223/96 (Euroopa rahvamajanduse ja regionaalse arvepidamise süsteemi kohta, [5] viimati muudetud määrusega (EÜ) nr 448/98 [6] kehtestatud Euroopa rahvamajanduse ja regionaalse arvepidamise süsteemis 1995 ettenähtud määratlustega niivõrd, kui ESA 95 on kooskõlas THHI eesmärkidega.(5) ESA 95 punkt 3.89 sätestab eelkõige, et üldiselt tuleks kaubad ja teenused dokumenteerida siis, kui tekivad makstavad summad, see on siis, kui ostja võtab müüja ees kohustuse.(6) THHI peaks peegeldama hinnamuutust, võttes aluseks alus- või võrdlusperioodil toimunud kulutuste muutused ja säilitades leibkondade tarbimismudeli ja tarbijate üldkogumi koostise.(7) Käesolevas määruses ettenähtud meetmed on kooskõlas nõukogu otsusega 89/382/EMÜ, Euratom [7] loodud statistikaprogrammi komitee arvamusega,ON VASTU VÕTNUD KÄESOLEVA MÄÄRUSE:Artikkel 1EesmärkKäesoleva määruse eesmärk on ühtlustada aeg, millal ostuhinnad dokumenteeritakse ja kantakse tarbijahindade harmoneeritud indeksisse, edaspidi "THHI", tagamaks, et THHId oleksid usaldusväärsed ja asjakohased ning vastaksid määruse (EÜ) nr 2494/95 artiklis 4 sätestatud võrreldavusnõuetele.Artikkel 2AjastamineTHHIs kasutatavad hinnad on leibkondade ostuhinnad üksikkaupade või -teenuste ostmiseks rahalistes tehingutes. Kaupade hinnad kantakse nende jälgimiskuu THHIsse. Teenuste hinnad kantakse selle kuu THHIsse, millal võib alata teenuse tarbimine jälgitud hinnaga.Artikkel 3RakendamineLiikmesriigid kohaldavad käesoleva määruse sätted detsembris 2000 ja need jõustuvad alates 2001. aasta jaanuari indeksist.Artikkel 4JõustumineKäesolev määrus jõustub kahekümnendal päeval pärast selle avaldamist Euroopa Ühenduste Teatajas.Käesolev määrus on tervikuna siduv ja vahetult kohaldatav kõikides liikmesriikides.Brüssel, 17. november 2000Komisjoni nimelkomisjoni liigePedro Solbes Mira[1] EÜT L 257, 27.10.1995, lk 1.[2] Arvamus on esitatud 24. novembril 2000 (Euroopa Ühenduste Teatajas seni avaldamata).[3] EÜT L 229, 10.9.1996, lk 3.[4] EÜT L 214, 31.7.1998, lk 23.[5] EÜT L 310, 30.11.1996, lk 1.[6] EÜT L 58, 27.2.1998, lk 1.[7] EÜT L 181, 28.6.1989, lk 47.--------------------------------------------------